CELEX: 22007D0462
Language: fi
Date: 2007-05-25 00:00:00
Title: 2007/462/EY: AKT–EY-ministerineuvoston päätös N:o 3/2007, tehty 25 päivänä toukokuuta 2007 , kahdeksannen ja yhdeksännen Euroopan kehitysrahaston varojen myöntämisestä Somalialle tehdyn AKT–EY-ministerineuvoston päätöksen N:o 3/2001 muuttamisesta

5.7.2007   
            
            
               FI
            
            
               Euroopan unionin virallinen lehti
            
            
               L 175/36
            
         AKT–EY-MINISTERINEUVOSTON PÄÄTÖS N:o 3/2007,
   tehty 25 päivänä toukokuuta 2007,
   kahdeksannen ja yhdeksännen Euroopan kehitysrahaston varojen myöntämisestä Somalialle tehdyn AKT–EY-ministerineuvoston päätöksen N:o 3/2001 muuttamisesta
   (2007/462/EY)
   AKT–EY-MINISTERINEUVOSTO, joka
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on tarkistettuna mainitun ATK-EY-kumppanuussopimuksen muuttamisesta tehdyllä Luxemburgissa 25 päivänä kesäkuuta 2005 allekirjoitetulla sopimuksella (2), sekä erityisesti sen 93 artiklan 6 kohdan,
   sekä katsoo seuraavaa:
   
               (1)
            
            
               AKT–EY-kumppanuussopimuksen 93 artiklan 6 kohdan mukaan AKT–EY-ministerineuvosto voi myöntää erityistukea sellaisille AKT-valtioille, jotka ovat allekirjoittaneet aikaisemman AKT–EY-yleissopimuksen mutta jotka eivät normaalin hallintorakenteen puuttumisen takia ole voineet allekirjoittaa tai ratifioida AKT–EY-kumppanuussopimusta. Tämä tuki voi koskea instituutioiden kehittämistä sekä talouden ja yhteiskunnan kehittämiseen liittyviä toimia. Huomiota kiinnitetään tällöin erityisesti kaikkein huono-osaisimpien väestöryhmien tarpeisiin. Tämä määräys soveltuu Somaliaan.
            
         
               (2)
            
            
               Joulukuun 20 päivänä 2001 tehdyllä päätöksellä N:o 3/2001 (3) AKT–EY-ministerineuvosto osoitti Somalialle yhdeksännen Euroopan kehitysrahastosta (EKR) 149 miljoonaa euroa rahoitusyhteistyöhön ja tekniseen yhteistyöhön. Kansallisen valtuuttavan viranomaisen tehtävät tämän määrärahan ohjelmasuunnittelun ja täytäntöönpanon osalta uskottiin EKR:n johtavalle tulojen ja menojen hyväksyjälle.
            
         
               (3)
            
            
               AKT–EY-kumppanuussopimuksen liitteessä IV olevan 3 artiklan 5 kohdan nojalla yhteisö voi lisätä jollekin maalle myönnettyjä määrärahoja sen erityistarpeiden tai poikkeuksellisen suoriutumisen huomioon ottamiseksi.
            
         
               (4)
            
            
               AKT–EY-kumppanuussopimuksen liitteessä IV olevan 5 artiklan 2 kohdassa määrätään mahdollisuudesta suorittaa tarkistus humanitaarista ja hätäapua koskevissa määräyksissä tarkoitetuissa poikkeuksellisissa olosuhteissa. Somalian kanssa toteutettavaa yhteistyöohjelmaa koskevan tapauskohtaisen tarkistuksen päätelmien perusteella yhdeksännestä EKR:stä olisi myönnettävä lisävaroja Somalian väestön tukemisen jatkamiseksi kymmenennen EKR:n voimaantuloon saakka,
            
         ON PÄÄTTÄNYT SEURAAVAA:
   1 artikla
   Lisätään AKT–EY-ministerineuvoston päätökseen N:o 3/2001 artikla seuraavasti:
   
      ”3 a artikla
      Tapauskohtaisen tarkistuksen päätelmien perusteella Somalialle myönnetään AKT–EY-kumppanuussopimuksen liitteessä I olevan rahoituspöytäkirjan 3 kohdan a alakohdassa tarkoitetuista yhdeksännen EKR:n pitkän aikavälin kehityksen määrärahoista 36 144 798 euron suuruinen lisämäärä rahoitusyhteistyöhön ja tekniseen yhteistyöhön.”
   
   2 artikla
   Tämä päätös tulee voimaan päivänä, jona se tehdään.
   
      Tehty Brysselissä 25 päivänä toukokuuta 2007.
      
         
            AKT–EY-ministerineuvoston puolesta
         
         
            Puheenjohtaja
         
         Mohlabi K. TSEKOA
         
      
   
   
      (1)  EYVL L 317, 15.12.2000, s. 3.
   
      (2)  EUVL L 209, 11.8.2005, s. 27, sopimusta noudatetaan väliaikaisesti päätöksen N:o 5/2005 (EUVL L 287, 28.10.2005, s. 1) nojalla.
   
      (3)  EYVL L 56, 27.2.2002, s. 23.